pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มความสามารถเด็กไทยรับ 8 รางวัลจาก CHAMPION 2023 ITMC และ 62 รางวัล GOLD AWARD แสดงความสามารถด้านคณิตศาสตร์ให้เป็นที่ประจักษ์ในเวทีนานาชาติ
วันจันทร์ที่ 20 มีนาคม 2566
20/03/2566
โฆษกรัฐบาลเผย นายกฯ ปลื้มความสามารถเด็กไทยรับ 8 รางวัลจาก CHAMPION 2023 ITMC และ 62 รางวัล GOLD AWARD แสดงความสามารถด้านคณิตศาสตร์ให้เป็นที่ประจักษ์ในเวทีนานาชาติ
โฆษกรัฐบาลเผย นายกฯ ปลื้มความสามารถเด็กไทยรับ 8 รางวัลจาก CHAMPION 2023 ITMC และ 62 รางวัล GOLD AWARD แสดงความสามารถด้านคณิตศาสตร์ให้เป็นที่ประจักษ์ในเวทีนานาชาติ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปลื้มในความสามารถของเด็กไทยจากการประกวดคณิตศาสตร์ผู้มีความสามารถพิเศษระดับนานาชาติ ประจําปี 2566 International Talent Mathematics Contest : ITMC จัดการแข่งขันโดย Thailand Talent Training เมื่อวันที่ 28 กุมภาพันธ์ 2566 ณ โรงแรมใบหยกสกาย ผลการแข่งขันครั้งนี้ เด็กไทยรับ 8 รางวัลจาก CHAMPION 2023 ITMC และ 62 รางวัล GOLD AWARD
โฆษกประจําสํานักนายกรัฐมนตรีเปิดเผยว่า เด็กที่เข้าแข่งขันในรายการนี้ล้วนเป็นตัวแทนเด็กไทยที่ผ่านการคัดเลือกเบื้องต้นมาจากเวทีแข่งขันคณิตศาสตร์ประเทศไทย (Thailand Mathematics Contest – TMC) มีความรู้ความสามารถท้าทายให้ต่างชาติสนใจและเดินทางมาร่วมการแข่งขัน อาทิ ฟิลิปปินส์ เวียดนาม บังคลาเทศ ฮ่องกง ไต้หวัน บราซิล และเติร์กเมนิสถาน ซึ่งผลของการแข่งขันทําให้ผู้ฝึกสอน ผู้ปกครอง นายกรัฐมนตรี และรัฐบาลไทยชื่นชมเพราะได้รับถึง 8 รางวัลจาก CHAMPION 2023 ITMC และ 62 รางวัล GOLD AWARD
“นายกรัฐมนตรีปลื้มในความสามารถของเด็กไทยที่เข้าร่วมในการแข่งขันทุกคน โดยนายกรัฐมนตรีชื่นชม และร่วมแสดงความยินดี กับน้องๆ ที่ได้รับรางวัลจากการประกวดคณิตศาสตร์ผู้มีความสามารถพิเศษระดับนานาชาติ ครั้งนี้ เชื่อมั่นในการศึกษาของไทย ซึ่งได้แสดงผลงานระดับนานาชาติให้เห็นหลายครั้ง และรัฐบาลพร้อมสนับสนุนเด็กไทยให้บรรลุความฝัน ทําตามความตั้งใจ เป็นบุคลากรสําคัญให้กับชาติไทยต่อไปในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-​รมว.เฮ้ง ชวนหางาน ผ่านแอป “ไทยมีงานทำ” สะดวก ใช้งานง่าย ได้งานทำ
วันจันทร์ที่ 20 มีนาคม 2566
20/03/2566
​รมว.เฮ้ง ชวนหางาน ผ่านแอป “ไทยมีงานทํา” สะดวก ใช้งานง่าย ได้งานทํา
รมว.แรงงาน ขานรับนโยบายปรับการให้บริการภาครัฐสู่การเป็นรัฐบาลดิจิทัล พัฒนาแอป “ไทยมีงานทํา” ยกระดับการให้บริการประชาชนสู่ Mobile Application สะดวก ใช้งานง่าย ได้งานทํา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานให้ความสําคัญกับการลดความเหลื่อมล้ําในการเข้าถึงข้อมูล การบริการและสวัสดิการของภาครัฐสําหรับประชาชน เพื่อมุ่งสู่การเป็นรัฐบาลดิจิทัล ตอบสนองความต้องการของประชาชนได้อย่างสะดวกรวดเร็วโปร่งใส ตามข้อสั่งการพล.อ.ประยุทธ์ จันทร์โอชา นายกรัฐมนตรี ซึ่งหนึ่งในภารกิจที่กระทรวงให้ความสําคัญอย่างมาก คือ การสร้างงาน สร้างอาชีพ สร้างรายได้แก่คนไทย เพราะปัญหาการว่างงาน การขาดรายได้ ไม่เพียงกระทบต่อการดําเนินชีวิตของบุคคลใดบุคคลหนึ่ง แต่ส่งผลกระทบต่อการใช้จ่ายในชีวิตประจําวันของภาคครัวเรือน อาจนํามาซึ่งปัญหาครอบครัว อาชญากรรม ตลอดจนเศรษฐกิจในระดับประเทศอย่างเป็นลูกโซ่
“นอกจากการให้บริการจัดหางานผ่านเว็บไซต์ “ไทยมีงานทํา” ที่นําปัญญาประดิษฐ์ AI เข้ามาช่วยในการจับคู่ตําแหน่งงานว่างให้ตรงต่อความต้องการของผู้ที่ต้องการมีงานทําแล้ว กระทรวงแรงงานยังพัฒนาช่องทางการให้บริการประชาชนผ่าน Mobile Application “ไทยมีงานทํา” ซึ่งรองรับทั้งระบบปฏิบัติการ IOS และ Android เพื่อให้ประชาชนเข้าถึงแหล่งการจ้างงานได้ทุกที่ ทุกเวลา อย่างสะดวกรวดเร็ว และไม่มีค่าใช้จ่าย เพียงแค่โหลดแอปพลิเคชั่นก็จะมีตําแหน่งงานให้เลือกหลากหลายตามที่ต้องการผ่านโทรศัพท์มือถือ” รมว.แรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า สําหรับผู้ที่ต้องการหางาน หรือนายจ้าง/สถานประกอบการที่ต้องการประกาศตําแหน่งงาน ผ่านแอปพลิเคชั่น “ไทยมีงานทํา” มีขั้นตอนในการใช้บริการ ดังนี้
1. ดาวน์โหลดแอปพลิเคชั่น “ไทยมีงานทํา” ผ่าน App Store สําหรับ ระบบปฏิบัติการ IOS หรือผ่าน Google Play สําหรับ ระบบปฏิบัติการ Android
2. สามารถค้นหาดูตําแหน่งงานตรงกับความรู้ ความสามารถของตนเอง รวมทั้งสามารถเลือกจังหวัดที่ต้องการทํางานได้ โดยที่ยังไม่ต้องลงทะเบียนเข้าใช้งาน
3. เมื่อเลือกตําแหน่งงานที่ตรงต่อความต้องการแล้ว คลิก “สมัครงานนี้”
4. ระบบจะแนะนําให้ลงทะเบียนเข้าใช้งาน ผ่านระบบของสํานักงานพัฒนารัฐบาลดิจิทัล (DGA) เพื่อยืนยันตัวตนก่อน
5. เมื่อลงทะเบียนยืนยันตัวตนแล้ว ระบบจะนําไปสู่ตําแหน่งงานที่เลือกไว้ และสามารถเลือก “สมัครงานตําแหน่งงานที่เลือก” ไว้ได้
กรณีที่เคยลงทะเบียนผ่านระบบของสํานักงานพัฒนารัฐบาลดิจิทัล (DGA) เพื่อยืนยันตัวตนแล้ว สามารถเข้าค้นหาตําแหน่งงานว่างที่ตรงต่อความต้องการแล้วเลือกสมัครงานได้ทันที
6. เมื่อเลือกตําแหน่งงานที่สมัครไว้ ข้อมูลของผู้ต้องการมีงานทําจะถูกส่งไปยังสถานประกอบการ โดยสถานประกอบการ จะดําเนินการคัดเลือก และเรียกสัมภาษณ์ (ตามความสะดวกทั้งสองฝ่าย) ในรูปแบบออนไลน์ หรือ ณ สถานประกอบการ เพื่อพิจารณาบรรจุงานต่อไป
ทั้งนี้ สําหรับทุกคนที่ต้องการมีงานทํา สามารถใช้บริการผ่านระบบออนไลน์ บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application หรือหากไม่สะดวกใช้งานผ่านระบบออนไลน์สามารถใช้บริการได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือศึกษาวีดิโอและคู่มือการใช้งานได้ที่ เว็บไซต์ e-service.doe.go.th เมนู แนะนําการลงทะเบียน หรือสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-ครม. อนุมัติสินเชื่อ "โคล้านครอบครัว" วงเงิน 5,000 ล้านบาท ส่งเสริมอาชีพ แก้ความยากจน
วันจันทร์ที่ 20 มีนาคม 2566
ครม. อนุมัติสินเชื่อ "โคล้านครอบครัว" วงเงิน 5,000 ล้านบาท ส่งเสริมอาชีพ แก้ความยากจน
.....
ที่ประชุม ครม. (14 มี.ค. 66) เห็นชอบหลักการโครงการโคล้านครอบครัว วงเงิน 5,000 ล้านบาท โดยให้ธนาคารเพื่อการเกษตรและสหกรณ์การเกษตร (ธ.ก.ส.) สนับสนุนสินเชื่อให้กับกองทุนหมู่บ้านและชุมชนเมือง จํานวน 79,610 กองทุน
.
เพื่อเปิดโอกาสให้สมาชิกกองทุนที่เข้าร่วมโครงการฯ สามารถกู้ยืมเงินทุนสําหรับเลี้ยงโค กู้ยืมครัวเรือนละไม่เกิน 50,000 บาท จํานวน 100,000 ครัวเรือน (เลี้ยงโค ครัวเรือนละ 2 ตัว รวม 200,000 ตัว)
.
ระยะเวลาชําระคืนเงินกู้ไม่เกิน 4 ปี โดยประชาชนไม่ต้องจ่ายดอกเบี้ยให้แก่ธนาคาร ซึ่งรัฐบาลจะชดเชยดอกเบี้ยให้ ธ.ก.ส. ในอัตราคงที่ 4% ต่อปี
.
ทั้งนี้ สมาชิกกองทุนหมู่บ้านฯ ที่เข้าร่วมโครงการ จะต้องชําระคืนเงินต้นให้กองทุนหมู่บ้านฯ ให้แล้วเสร็จภายใน 4 ปี โดยในปีที่ 3 ให้ชําระคืนเงินต้น 50% ของวงเงินที่กู้ยืม และชําระคืนเงินต้นที่เหลือในปีที่ 4
.
ประโยชน์ที่จะได้รับจากโครงการนี้ จะช่วยสร้างงาน สร้างอาชีพ สร้างรายได้ ให้ครัวเรือนสมาชิกกองทุนหมู่บ้านฯ ลดภาระค่าครองชีพให้กับครัวเรือน และจัดสวัสดิการให้แก่สมาชิก สร้างระบบเศรษฐกิจฐานรากในระดับหมู่บ้านและชุมชน ให้มีความเข้มแข็งและยั่งยืน
.
อ่านเพิ่มเติม คลิกhttps://www.thaigov.go.th/news/contents/details/66138
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. เผย เบื้องต้น 70 คนงานโรงถลุงเหล็ก ตรวจไม่พบรังสีซีเซียม-137 ในร่างกาย แต่ยังติดตามตรวจเลือดเป็นระยะ เฝ้าระวังผลกระทบระยะยาว
วันจันทร์ที่ 20 มีนาคม 2566
สธ. เผย เบื้องต้น 70 คนงานโรงถลุงเหล็ก ตรวจไม่พบรังสีซีเซียม-137 ในร่างกาย แต่ยังติดตามตรวจเลือดเป็นระยะ เฝ้าระวังผลกระทบระยะยาว
ปลัดกระทรวงสาธารณสุข เผย ศูนย์ปฏิบัติการฉุกเฉิน จ.ปราจีนบุรี รายงานผลตรวจร่างกายคนงานโรงถลุงเหล็กที่หลอมวัสดุกัมมันตรังสี ซีเซียม-137 โดยสํานักงานปรมาณูเพื่อสันติ ไม่พบรังสีในร่างกาย แต่ยังให้ติดตามตรวจเลือดต่อเนื่องเพื่อเฝ้าระวังผลกระทบระยะยาว
ปลัดกระทรวงสาธารณสุข เผย ศูนย์ปฏิบัติการฉุกเฉิน จ.ปราจีนบุรี รายงานผลตรวจร่างกายคนงานโรงถลุงเหล็กที่หลอมวัสดุกัมมันตรังสี ซีเซียม-137 โดยสํานักงานปรมาณูเพื่อสันติ ไม่พบรังสีในร่างกาย แต่ยังให้ติดตามตรวจเลือดต่อเนื่องเพื่อเฝ้าระวังผลกระทบระยะยาว พร้อมจัดทําแนวทางให้สํานักงานสาธารณสุขจังหวัดทั่วประเทศและคลินิกเอกชนทั่วประเทศร่วมเฝ้าระวังผู้ป่วยที่สงสัยอาจเกิดจากการได้รับรังสี
วันนี้ (20 มีนาคม 2566) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข ให้สัมภาษณ์กรณีตรวจพบวัตถุกัมมันตรังสี ซีเซียม-137 ที่หายไปจากโรงไฟฟ้าใน อ.ศรีมหาโพธิ ในโรงถลุงเหล็กเขตอุตสาหกรรมกบินทร์บุรี จ.ปราจีนบุรี ว่า ได้สั่งการให้สํานักงานสาธารณสุขจังหวัดปราจีนบุรี เปิดศูนย์ปฏิบัติการฉุกเฉิน (EOC) ส่วนหน้า ติดตามสถานการณ์ร่วมกับหน่วยงานที่เกี่ยวข้อง อย่างใกล้ชิดและเฝ้าระวังและดูแลสุขภาพประชาชน ตั้งแต่เริ่มเกิดเหตุการณ์เมื่อสัปดาห์ที่แล้ว ล่าสุด ได้รับรายงานความคืบหน้าว่า สํานักงานปรมาณูเพื่อสันติ (ปส.) ได้ตรวจสอบบริเวณโรงงานที่พบวัสดุกัมมันตรังสีแล้วไม่พบการปนเปื้อนในสิ่งแวดล้อม รวมถึงตรวจการปนเปื้อนรังสีในร่างกายของคนงานโรงงานทั้ง 70 คน ไม่พบปริมาณรังสีเช่นกัน อย่างไรก็ตาม สํานักงานสาธารณสุขจังหวัดปราจีนบุรีจะติดตามอาการผิดปกติและตรวจเลือดเพื่อเฝ้าระวังสุขภาพคนงาน รวมทั้งญาติผู้ใกล้ชิดในครอบครัวอย่างต่อเนื่อง จนกว่าจะมั่นใจว่าไม่ได้รับผลกระทบจากกัมมันตรังสี
นพ.โอภาส กล่าวต่อว่า ความรุนแรงจากการได้รับรังสีซีเซียม-137 ขึ้นกับความเข้มข้น ระยะเวลาที่สัมผัส และระยะห่างในการสัมผัส โดยหากสัมผัสโดยตรงจะเกิดบาดแผลไหม้จากรังสี เช่น ผิวหนังมีตุ่มน้ําพอง เป็นแผล หรือเนื้อตายได้ เกิดอาการทั่วไป เช่น คลื่นไส้ อาเจียน ปวดศีรษะ ส่วนผลระยะกลางและระยะยาว จะส่งผลต่อเซลล์ที่มีการแบ่งตัว เช่น เซลล์เม็ดเลือดขาว หรือเส้นผม เป็นต้น ได้มอบหมายให้กองสาธารณสุขฉุกเฉิน ประสานผู้เชี่ยวชาญในการดูแลผู้ป่วยจากกัมมันตรังสี จัดทําแนวทางการเฝ้าระวังสุขภาพเชิงรุกและแจ้งสํานักงานสาธารณสุขจังหวัดทั่วประเทศดําเนินการ พร้อมทั้งประสานจัดสิ่งสนับสนุน เช่น เครื่องตรวจวัดรังสีเพิ่มเติม ชุดป้องกัน หน้ากากอนามัยชนิดกันอนุภาค รวมทั้งให้กรมสนับสนุนบริการสุขภาพประสานคลินิกเอกชนทั่วประเทศ ร่วมเฝ้าระวังผู้ป่วยที่สงสัยอาจเกิดจากการได้รับรังสีด้วย
“แม้หน่วยงานของกระทรวงสาธารณสุขจะเป็นปลายทาง คือ ให้การดูแลผู้ได้รับผลกระทบทางสุขภาพ แต่ได้ให้แต่ละกรมในสังกัดใช้เหตุการณ์นี้ทบทวนกฎหมายที่อยู่ในความรับผิดชอบ เพื่อนํามาปรับระบบดูแลสุขภาพให้รัดกุมยิ่งขึ้น และรับมือกับเหตุฉุกเฉินในอนาคตได้ดียิ่งขึ้น” นพ.โอภาสกล่าว
******************************************** 20 มีนาคม 2566
รัฐบาลไทย-ข่าวทำเนียบรัฐบาล-สธ.เปิด “อาคารภูมิจิต” คลินิกผู้ป่วยนอก รพ.พระนั่งเกล้า ในบริเวณกระทรวงสาธารณสุข
วันจันทร์ที่ 20 มีนาคม 2566
สธ.เปิด “อาคารภูมิจิต” คลินิกผู้ป่วยนอก รพ.พระนั่งเกล้า ในบริเวณกระทรวงสาธารณสุข
กระทรวงสาธารณสุข เปิด “อาคารภูมิจิต” คลินิกผู้ป่วยนอก โรงพยาบาลพระนั่งเกล้า บริเวณตึกสํานักงานปลัดกระทรวงสาธารณสุข ให้บริการตรวจรักษาโดยแพทย์เฉพาะสาขา บริการด้านทันตกรรม และฉีดวัคซีนทางเลือก พร้อมเปิดให้บริการประชาชนตั้งแต่ 20 มีนาคมนี้เป็นต้นไป
วันนี้ (20 มีนาคม 2566) ที่ สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีเปิด “อาคารภูมิจิต” คลินิกผู้ป่วยนอก โรงพยาบาลพระนั่งเกล้าบริเวณตึกสํานักงานปลัดกระทรวงสาธารณสุข โดยมีนายแพทย์หม่อมหลวงสมชาย จักรพันธุ์ ประธานที่ปรึกษารัฐมนตรีว่าการกระทรวงสาธารณสุข นายแพทย์เกียรติภูมิ วงศ์รจิต คณะที่ปรึกษารองนายกรัฐมนตรี นายแพทย์โอภาส การย์กวินพงศ์ ปลัดกระทรวงสาธารณสุข พร้อมคณะผู้บริหารกระทรวงสาธารณสุข แพทย์หญิงณิชาภา สวัสดิกานนท์ ผู้อํานวยการโรงพยาบาลพระนั่งเกล้า และคณะเจ้าหน้าที่ร่วมพิธี
นายอนุทิน กล่าวว่า กระทรวงสาธารณสุขมีนโยบายขยายบริการให้ประชาชนเข้าถึงการรักษาได้อย่างครอบคลุมและทั่วถึง ลดความแออัดในโรงพยาบาลใหญ่ ลดการเดินทาง ลดค่าใช้จ่าย และลดระยะเวลารอคอย โดยโรงพยาบาลพระนั่งเกล้า จังหวัดนนทบุรี เป็นโรงพยาบาลศูนย์ที่มีผู้มารับบริการประเภทผู้ป่วยนอกประมาณ 2,500– 3,000 รายต่อวัน แต่พื้นที่ให้บริการในโรงพยาบาลมีความคับแคบ และจํานวนห้องตรวจไม่เพียงพอกับปริมาณผู้มารับบริการ ส่งผลให้ต้องใช้ระยะเวลารอคอยในการตรวจรักษานาน ประกอบกับเป็นความตั้งใจของ นายแพทย์เกียรติภูมิ วงศ์รจิต ซึ่งในขณะนั้นดํารงตําแหน่งปลัดกระทรวงสาธารณสุข ที่ต้องการให้เจ้าหน้าที่ของกระทรวงสาธารณสุขและประชาชนในพื้นที่ใกล้เคียงได้เข้าถึงบริการทางการแพทย์ที่รวดเร็ว ลดระยะเวลาในการเดินทางจึงดําเนินการสร้างคลินิกผู้ป่วยนอก ภายในบริเวณกระทรวงสาธารณสุข
“การเปิดคลินิกผู้ป่วยนอกแห่งนี้ ถือเป็นนิมิตหมายที่ดีของโรงพยาบาลพระนั่งเกล้า ที่จะพัฒนาศักยภาพในทุกๆ ด้านให้มีความก้าวหน้า โดยเฉพาะการพัฒนาระบบบริการนอกโรงพยาบาล ซึ่งหากบริหารจัดการระบบได้ดี จะเป็นประโยชน์อย่างมากต่อผู้รับบริการ จะได้เข้าถึงบริการได้มากขึ้น” นายอนุทินกล่าว
สําหรับอาคารภูมิจิต เป็นอาคาร 1 ชั้น ให้บริการตรวจรักษาโดยแพทย์เฉพาะสาขา บริการด้านทันตกรรมและบริการฉีดวัคซีนทางเลือก โดยบุคลากรจากโรงพยาบาลพระนั่งเกล้า พร้อมเปิดให้บริการแก่เจ้าหน้าที่กระทรวงสาธารณสุขและประชาชนใกล้เคียง ตั้งแต่วันนี้เป็นต้นไป
******************************************** 20 มีนาคม 2566
รัฐบาลไทย-ข่าวทำเนียบรัฐบาล-มอบโล่ประกาศเกียรติคุณแก่มหาวิทยาลัยราชภัฏทั่วประเทศ
วันจันทร์ที่ 20 มีนาคม 2566
มอบโล่ประกาศเกียรติคุณแก่มหาวิทยาลัยราชภัฏทั่วประเทศ
มอบโล่ประกาศเกียรติคุณแก่มหาวิทยาลัยราชภัฏทั่วประเทศ
วันนี้ (20 มีนาคม 2566) - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีและมอบโล่ประกาศเกียรติคุณ แก่มหาวิทยาลัยราชภัฏทั่วประเทศที่ได้เข้าร่วมโครงการต้นแบบการอบรมกลุ่มหลักสูตรทักษะดิจิทัลพื้นฐานที่จําเป็นและทักษะดิจิทัลชั้นสูงเฉพาะทาง เพื่อพัฒนาศักยภาพบุคลากรดิจิทัลทางการศึกษาในบริบทประเทศไทย โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) และคณะผู้บริหารฯ เข้าร่วม ณ ห้องประชุมวายุภักดิ์ ชั้น 5 โรงแรมเซ็นทารา ศูนย์ราชการฯ แจ้งวัฒนะ
_______________________
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ร่วมการประชุมแนวทางมาตรการบริหารจัดการผลไม้ปี 2566
วันจันทร์ที่ 20 มีนาคม 2566
กระทรวงเกษตรและสหกรณ์ ร่วมการประชุมแนวทางมาตรการบริหารจัดการผลไม้ปี 2566
กระทรวงเกษตรและสหกรณ์ ร่วมการประชุมแนวทางมาตรการบริหารจัดการผลไม้ปี 2566
วันนี้ (วันจันทร์ที่ 20 มีนาคม 2566 เวลา 10.00 น.) นายประยูร อินสกุล ปลัดกระทรวงเกษตรและสหกรณ์ มอบหมายให้นายสุรเดช สมิเปรม รองปลัดกระทรวงเกษตรและสหกรณ์ พร้อมด้วยหน่วยงานในสังกัดกระทรวงเกษตรและสหกรณ์ที่เกี่ยวข้องกับสินค้าผลไม้ ได้แก่ กรมวิชาการเกษตร กรมส่งเสริมการเกษตร กรมส่งเสริมสหกรณ์ สํานักงานมาตรฐานสินค้าเกษตรและอาหารแห่งชาติ และสํานักงานเศรษฐกิจการเกษตร เข้าร่วมการประชุมแนวทางมาตรการบริหารจัดการผลไม้ ปี 2566 ณ ห้องบุรฉัตรไชยากร ชั้น 4 สํานักงานปลัดกระทรวงพาณิชย์ กระทรวงพาณิชย์ กรุงเทพมหานคร และสํานักงานที่ปรึกษาการเกษตรต่างประเทศทุกสํานักงาน เข้าร่วมการประชุมผ่านระบบการประชุมทางไกล Zoom Cloud Meeting โดยมี
ผู้ช่วยรัฐมนตรีประจํากระทรวงพาณิชย์ (ดร.สรรเสริญ สมะลาพา) เป็นประธานการประชุมฯ
การประชุมในครั้งนี้ มีวัตถุประสงค์ เพื่อรับทราบ สรุปสถานการณ์การผลิตผลไม้ ปี 2565 ผลการดําเนินมาตรการบริหารจัดการผลไม้ ปี 2565 และมาตรการบริหารจัดการผลไม้ ปี 2566 รวมทั้ง การนําเสนอข้อมูล ความเห็นและข้อเสนอแนะในส่วนที่เกี่ยวข้องตามมาตรการบริหารจัดการผลไม้ปี 2566
รัฐบาลไทย-ข่าวทำเนียบรัฐบาล-พม. ดึงภาควิชาการ  จับชีพจรพรรคการเมืองกับนโยบายทางสังคม  มุ่งยกระดับการคุ้มครองคนทุกช่วงวัย
วันจันทร์ที่ 20 มีนาคม 2566
พม. ดึงภาควิชาการ  จับชีพจรพรรคการเมืองกับนโยบายทางสังคม  มุ่งยกระดับการคุ้มครองคนทุกช่วงวัย
พม. ดึงภาควิชาการ  จับชีพจรพรรคการเมืองกับนโยบายทางสังคม  มุ่งยกระดับการคุ้มครองคนทุกช่วงวัย
เมื่อวันที่ 17 มีนาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมเวทีเสวนาทางนโยบาย (Policy Dialogue) หัวข้อ “ทิศทาง พม. ท่ามกลางกระแสนโยบายด้านการคุ้มครองทางสังคม” กับคณะผู้บริหารกระทรวง พม. ผู้ทรงคุณวุฒิ ผู้เชี่ยวชาญ และนักวิชาการ เพื่อระดมความคิดเห็นต่อข้อเสนอเชิงนโยบายด้านการคุ้มครองทางสังคมที่เหมาะสมกับบริบทของสังคมไทยและสอดคล้องกับความต้องการของประชาชนกลุ่มเป้าหมายทุกช่วงวัย ตลอดจนแนวทางการขับเคลื่อนนโยบายตามบทบาทภารกิจของกระทรวง พม. ณ โรงแรม เดอะ ระวีกัลยา แบงค็อก กรุงเทพมหานคร
นายอนุกูล กล่าวว่า กระทรวง พม. ให้ความสําคัญต่อการยกระดับระบบการคุ้มครองทางสังคมของประเทศไทยเพื่อเป็นการบริหารจัดการความเสี่ยงอย่างเป็นระบบและมีประสิทธิภาพ เป็นการรองรับการเปลี่ยนแปลงต่าง ๆ ในยุค VUCA World ที่สังคมมีความซับซ้อนและไม่แน่นอน รวมถึงปัจจัยทางการเมืองและเศรษฐกิจ ทั้งนี้ จากข้อมูลของธนาคารพัฒนาเอเชีย หรือ ADB พบว่าค่าใช้จ่ายของประเทศไทยด้านการคุ้มครองทางสังคมเทียบเป็นเปอร์เซ็นต์ของผลิตภัณฑ์มวลรวมของประเทศ (GDP) อยู่ที่ 5.1% ซึ่งต่ํากว่าค่าเฉลี่ยที่ 7.5% ของประเทศในภูมิภาคเอเชียและแปซิฟิก และ 24% สําหรับประเทศที่มีรายได้สูง นอกจากนี้ แผนงาน/โครงการด้านการคุ้มครองทางสังคมในปัจจุบัน ส่วนใหญ่เป็นแบบพุ่งเป้า (Targeting) จึงทําให้เกิดปัญหาทั้งเรื่องของการตกหล่น (Exclusion error) “คนที่จนจริง แต่ไม่ได้การคุ้มครอง” และการรั่วไหล (Inclusion error) “คนที่จนไม่จริง แต่ได้รับสวัสดิการ” ดังนั้น การยกระดับการคุ้มครองทางสังคมให้ทัดเทียมกับระดับนานาชาติ จึงจําเป็นต้องอาศัยการสนับสนุนและการผลักดันจากทุกภาคส่วน ตั้งแต่ภาคการเมือง ภาครัฐ ภาควิชาการ และภาคประชาสังคมประชาคม
นายอนุกูล กล่าวต่อไปว่า วันนี้ เวทีเสวนามีการหารือและให้ข้อคิดเห็น ข้อเสนอแนะที่หลากหลายต่อทิศทางของกระทรวง พม. ในการพัฒนานโยบายด้านการคุ้มครองทางสังคมที่เหมาะสมกับบริบทและความต้องการของประชาชนกลุ่มเป้าหมายทุกช่วงวัย โดยคํานึงถึงทิศทางและแนวโน้มของการจัดทํานโยบายหาเสียงของพรรคการเมืองเพื่อเตรียมพร้อมสู่การเลือกตั้งทั่วไปในเดือนพฤษภาคม 2566 ทั้งนี้ ประเด็นเชิงนโยบายที่มีการหารือครอบคลุม 3 ด้าน คือ 1) ข้อเสนอนโยบายด้านเด็ก ได้แก่ การดูแลแม่และเด็กตั้งแต่ 270 วันแรกของชีวิต 2) ข้อเสนอนโยบายด้านวัยแรงงาน ได้แก่ การเพิ่มเบี้ยความพิการ และ 3) ข้อเสนอนโยบายด้านผู้สูงอายุ ได้แก่ ระบบบํานาญถ้วนหน้า
นายอนุกูล กล่าวเพิ่มเติมว่า กระทรวง พม. จะนําข้อคิดเห็น ข้อเสนอแนะจากเวทีเสวนาครั้งนี้ ไปประมวล วิเคราะห์ และปรับปรุงข้อเสนอนโยบายสําหรับประชาชนกลุ่มเป้าหมายทุกช่วงวัย ประกอบการพิจารณาประกาศเป็นนโยบายของกระทรวง พม. เพื่อยกระดับการคุ้มครองทางสังคมให้เป็นผลอย่างเป็นรูปธรรมต่อไป
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-เริ่มมีผลบังคับใช้แล้ว พ.ร.ก. ปราบอาชญากรรมไซเบอร์ นายกฯ ขอบคุณทุกหน่วยงาน และธนาคารทุกแห่งร่วมกำหนดมาตรการดูแลประชาชน
วันจันทร์ที่ 20 มีนาคม 2566
เริ่มมีผลบังคับใช้แล้ว พ.ร.ก. ปราบอาชญากรรมไซเบอร์ นายกฯ ขอบคุณทุกหน่วยงาน และธนาคารทุกแห่งร่วมกําหนดมาตรการดูแลประชาชน
.....
เว็บไซต์ราชกิจจานุเบกษา เผยแพร่ พระราชกําหนดมาตรการป้องกันและปราบปรามอาชญากรรมทางเทคโนโลยี ปี 2566 เพื่อคุ้มครองประชาชนจากการถูกหลอกลวงจนสูญเสียทรัพย์สินผ่านโทรศัพท์หรือวิธีการทางอิเล็กทรอนิกส์ โดยเริ่มมีผลบังคับใช้วันที่ 17 มี.ค. 66 เป็นต้นไป
.
พล.อ.ประยุทธ์ จันทร์โอชา นายกรัฐมนตรีและ รมว.กห. ขอบคุณหน่วยงานที่เกี่ยวข้องที่ได้ร่วมกันกําหนดแนวทางเพื่อดูแลคุ้มครองประชาชนจากมิจฉาชีพเกิดขึ้นได้เร็วที่สุด
.
เมื่อกฎหมายมีผลบังคับแล้ว ประชาชนที่ได้รับความเดือดร้อนถูกมิจฉาชีพหลอกลวงสามารถติดต่อศูนย์แจ้งเหตุภัยทางการเงินจากมิจฉาชีพของธนาคารเพื่อระงับบัญชีได้ทันทีตลอด 24 ชั่วโมง ซึ่งจะเป็นกลไกให้ระดับความเสียหายได้ทันท่วงที โดยขณะนี้มีธนาคารพาณิชย์และธนาคารของรัฐรวม 15 แห่ง ได้เปิดศูนย์แจ้งเหตุฯ แล้ว
.
นอกจากนี้ เจ้าของบัญชีม้า หรือเบอร์ม้า ที่รับจ้างเปิดให้ผู้ก่อเหตุนําไปใช้หลอกลวงประชาชน หลังจากนี้ มีโทษอาญาหนัก จําคุก 3 ปี หรือ ปรับ 300,000 บาท หรือทั้งจําทั้งปรับ รวมถึงผู้ที่ได้เป็นธุระจัดหา โฆษณา เพื่อให้มีการซื้อ ขาย ให้เช่า หรือให้ยืม บัญชีเงินฝาก บัตรอิเล็กทรอนิกส์ บัญชีเงินอิเล็กทรอนิกส์ ตลอดจนหมายเลขโทรศัพท์ มีโทษอาญาหนักเช่นกัน คือ จําคุกตั้งแต่ 2 - 5 ปี หรือปรับตั้งแต่ 200,000 – 500,000 บาท หรือทั้งจําทั้งปรับ
.
หากประชาชนท่านใดรู้ตัวว่าถูกหลอกลวงให้รีบโทรไปที่ศูนย์แจ้งเหตุภัยทางการเงินฯ ของธนาคารที่มีบัญชีอยู่เพื่อระงับบัญชีได้ทันที และขอให้ผู้ที่รู้ตัวว่าได้เปิดบัญชีม้า ซิมม้า ให้ไปปิดบัญชีเสีย หากเจ้าหน้าที่จับได้จะถูกดําเนินคดีอย่างเด็ดขาด และจะอ้างไม่รู้กฎหมายไม่ได้เพราะรัฐบาลได้แจ้งเตือนมานานแล้ว
อ่านประกาศฯ ฉบับเต็ม คลิกhttps://ratchakitcha.soc.go.th/.../140A018N0000000000100.pdf
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประชาชนผู้มีรายได้น้อย ปลื้ม รมว.สุชาติ  ช่วยคนจนมีเครื่องมือทำกิน เสริมทักษะอาชีพ  สร้างงาน สร้างรายได้
วันเสาร์ที่ 18 มีนาคม 2566
ประชาชนผู้มีรายได้น้อย ปลื้ม รมว.สุชาติ  ช่วยคนจนมีเครื่องมือทํากิน เสริมทักษะอาชีพ  สร้างงาน สร้างรายได้
ผู้มีบัตรรายได้น้อย ขอบคุณ รมว.แรงงาน นายสุชาติ ชมกลิ่น ผลักดันโครงการฝึกอบรม พร้อมมอบเครื่องมือทํากิน ช่วยประชาชนได้มีความรู้ มีอาชีพและมีรายได้เพิ่มขึ้น
รัฐบาลไทย-ข่าวทำเนียบรัฐบาล-มาอีกแล้ว! มุกใหม่คอลเซ็นเตอร์ใช้ QR Code ดูดเงิน ดีอีเอส เตือนภัย กลโกงออนไลน์หลอกแม่ค้าข้าวกล่อง
วันเสาร์ที่ 18 มีนาคม 2566
มาอีกแล้ว! มุกใหม่คอลเซ็นเตอร์ใช้ QR Code ดูดเงิน ดีอีเอส เตือนภัย กลโกงออนไลน์หลอกแม่ค้าข้าวกล่อง
มาอีกแล้ว! มุกใหม่คอลเซ็นเตอร์ใช้ QR Code ดูดเงิน ดีอีเอส เตือนภัย กลโกงออนไลน์หลอกแม่ค้าข้าวกล่อง
แก๊งคอลเซ็นเตอร์มามุกใหม่ใช้QR Codeหลอกดูดเงินร้านอาหารผ่านแอปพลิเคชั่นไลน์ทําทีสั่งอาหารและให้ร้านแสกนเพื่อรับเป็นเพื่อนแท้จริงคือScamsวอนประชาชนตระหนักรู้เท่าทันกลโกงและระวังก่อนสแกน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าในช่วงสัปดาห์ที่ผ่านมามีข่าวที่ได้รับความสนใจจากประชาชนในเรื่องการฉ้อโกงออนไลน์รูปแบบใหม่ของแก๊งคอลเซนเตอร์โดยการใช้QR Codeหลอกดูดเงินวิธีการคือแก๊งคอลเซนเตอร์ติดต่อร้านอาหารผ่านแอปพลิเคชันไลน์หลอกสั่งข้าวกล่องจํานวน100กล่องเพื่อนําไปจัดเลี้ยงประชุมและโอนมัดจํามาก่อน2,000บาทวันต่อมาคนร้ายได้โทรศัพท์บอกให้ร้านอาหารสั่งชุดอาหารพิเศษเพิ่ม7ชุดและส่งQR Codeมาให้ร้านแอดและบอกว่าจ่ายเงินเพิ่มให้ภายหลังโดยอ้างว่าเป็นQR Codeแอดไลน์เท่านั้นแต่เมื่อแสกนQR Codeพบว่าหน้าจอเหมือนถูกไวรัสเจ้าของโทรศัพท์จึงรีบเข้าแอปฯธนาคารเพื่อโอนเงินออกส่วนใหญ่ออกไปบัญชีอื่นก่อนและโทรศัพท์ก็เริ่มค้างระบบรวนจึงรีบปิดเครื่อง
จากกรณีที่เกิดขึ้นกระทรวงดิจิทัลเพื่อเศรษฐกิจและสังคมมีความห่วงใยความปลอดภัยของประชาชนจึงขอแจ้งเตือนว่าในการใช้จ่ายสินค้าหรือบริการต่างๆร้านอาหารหลายแห่งเริ่มใช้QR CODEในการชําระเงินแบบไร้เงินสดแต่เหรียญมีสองด้านการใช้งานที่ค่อนข้างสะดวกของQR CODEก็ต้องระวังและมีสติในการใช้งานด้วยเช่นกันเพราะคนร้ายหรือมิจฉาชีพอาจจงใจใช้QR CODEพิมพ์URLซึ่งนําไปสู่เว็บไซต์หลอกลวง(Phishing)หลอกให้กรอกข้อมูลหรือบัญชีธนาคารหรือหลอกให้โอนเงินไปบัญชีคนอื่นที่ไม่ใช่บัญชีของร้านค้าได้ดังนั้นประชาชนต้องปกป้องตัวเองและป้องกันภัยจากQR CodeหลอกลวงหรือQR Code Scamsดังนี้
1.ควรตรวจสอบแหล่งที่มาของQR CODEว่ามีความหน้าเชื่อถือหรือไม่โดยก่อนกดScanควรตรวจสอบหรือPreviewตัวลิงก์หรือURLโดยเมื่อเราใช้กล้องของมือถือSmart Phoneส่องดูก่อนกดScanหากพบว่าลิงก์ที่ปรากฎขึ้นมาแปลกๆหรือไม่ตรงกับชื่อเว็บไซต์ที่ใช้บริการอยู่ก็ไม่ควรที่จะกดScanต่อ
2.ใช้โปรแกรมในการScanที่สามารถระบุได้ว่าลิงก์ที่ScanจากQR CODEเป็นลิงก์ที่ปลอมหรือหลอกลวง(malicious links)ซึ่งสามารถหาใช้งานได้จากโปรแกรมAntivirusที่มีคุณสมบัตินี้คล้ายก็การscan virusก่อนใช้งานusb driveแต่นี้คือการScan QR CODEหรือลิงก์ก่อนที่จะทําธุรกรรมต่อไป
3.เมื่อกดScan QR CODEไปแล้วก่อนโอนเงินหรือทําธุรกรรมใดๆควรจะตรวจสอบให้แน่ใจว่าเป็นบัญชีของผู้ขายจริงๆโดยสอบถามยืนยันกับผู้ขายว่าชื่อบัญชีนี้ถูกต้องหรือไม่ก่อนที่จะโอนเงินชําระค่าสินค้าไปเพราะคนร้ายสามารถสร้างQR CODEปลอมบัญชีอื่นซึ่งไม่ใช่บัญชีของร้านค้าเอามาหลอกเราได้ควรตระหนักหรือระวังในส่วนนี้ด้วย
หากท่านใดได้รับความเดือดร้อนจากแก๊งมิจฉาชีพหรือถูกหลอกลวงออนไลน์ต่างๆหรือพบเห็นการกระทําความผิดสามารถแจ้งเบาะแสได้ทางสายด่วนโทร1212ตลอด24ชั่วโมง
_________________
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ จ.ยะลา
วันเสาร์ที่ 18 มีนาคม 2566
18/03/2566
ผู้ตรวจวีระกิตติ์ฯ เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ จ.ยะลา
ผู้ตรวจราชการกระทรวงอุตสาหกรรมเข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ จ.ยะลา
เมื่อวันที่ 17 มีนาคม 2566  นายณัฐพล รังสิตพล ปลัดกระทรวงอุตสาหกรรม ได้มอบหมายให้ นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม เป็นผู้แทนกระทรวงอุตสาหกรรมเข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 2/2566 ณ  มหาวิทยาลัยราชภัฎยะลา  จังหวัดยะลา โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธานฯ
โดยการประชุม กพต. ในครั้งนี้มีวาระการประชุมที่สําคัญได้แก่  ติดตามความคืบหน้าโครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืนพื้นที่จังหวัดชายแดนภาคใต้   การแก้ไขปัญหาแรงงานคนไทยที่เดินทางไปประกอบอาชีพในสถานประกอบอาหารไทยในประเทศมาเลเซีย (เครือข่ายร้านอาหารต้มยํากุ้ง)
เห็นชอบในหลักการโครงการพัฒนาสวนสาธารณะขวัญเมืองให้มีหอชมเมืองและสถานที่พักผ่อนหย่อนใจ "Yala City Tower" พ.ศ. 2566-2568  และโครงการยกระดับจังหวัดยะลาให้เป็นเมืองแห่งกีฬาจังหวัดชายแดนภาคใต้ พ.ศ. 2566-2568 และโครงการพัฒนาโครงข่ายทางหลวงแผ่นดิน (ศึกษาแนวเส้นทางใหม่และขุดเจาะอุโมงค์บ้านกระป๋อง) ระยะทางรวมประมาณ 1.4 กิโลเมตร บนทางหลวงหมายเลข 410 ตอนบ่อหิน-เบตง ช่วง กม. 114+800 - กม. 121+400
รัฐบาลไทย-ข่าวทำเนียบรัฐบาล-พ.ร.ก. ปราบอาชญากรรมทางเทคโนโลยี บังคับใช้ 17 มี.ค. 66 เป็นต้นไป
วันเสาร์ที่ 18 มีนาคม 2566
พ.ร.ก. ปราบอาชญากรรมทางเทคโนโลยี บังคับใช้ 17 มี.ค. 66 เป็นต้นไป
พ.ร.ก. ปราบอาชญากรรมทางเทคโนโลยี บังคับใช้ 17 มี.ค. 66 เป็นต้นไป
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันเสาร์ที่ 18 มีนาคม 2566
รฟม. ลงพื้นที่ตรวจการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย กองสิ่งแวดล้อม ฝ่ายพัฒนาโครงการรถไฟฟ้าลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง บนถนนเทพารักษ์ โดยได้ตรวจสอบการปฏิบัติตามมาตรการการป้องกันและลดผลกระทบสิ่งแวดล้อม เพื่อลดผลกระทบทางด้านฝุ่นละออง PM 2.5 เช่น การปิดคลุมกองดิน กองทราย เศษวัสดุก่อสร้างต่างๆ ระหว่างรอการใช้งาน เป็นต้น ตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกําหนดเขตการก่อสร้างให้ชัดเจน และการจัดทําทางเดินเท้าชั่วคราวกรณีที่มีกิจกรรมก่อสร้างรบกวนการสัญจรของประชาชนบนทางเดินเท้าเดิม รวมไปถึงตรวจสอบการติดตั้งวัสดุดูดซับเสียงบริเวณสถานีโชคชัย 4 และได้เน้นย้ําให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-รัฐบาลเร่งเพิ่มมูลค่าของดีท้องถิ่น สร้างมูลค่าการตลาดแล้ว 4.8 หมื่นล้านบาท ล่าสุดขึ้นทะเบียน “ไข่ครอบสงขลา” เป็นสินค้า GI
วันเสาร์ที่ 18 มีนาคม 2566
18/03/2566
รัฐบาลเร่งเพิ่มมูลค่าของดีท้องถิ่น สร้างมูลค่าการตลาดแล้ว 4.8 หมื่นล้านบาท ล่าสุดขึ้นทะเบียน “ไข่ครอบสงขลา” เป็นสินค้า GI
รัฐบาลเร่งเพิ่มมูลค่าของดีท้องถิ่น สร้างมูลค่าการตลาดแล้ว 4.8 หมื่นล้านบาท ล่าสุดขึ้นทะเบียน “ไข่ครอบสงขลา” เป็นสินค้า GI
วันที่ 18 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลส่งเสริมเสริม Soft Power และเพิ่มมูลค่าในสินค้าอัตลักษณ์ท้องถิ่น กระทรวงพาณิชย์ โดยกรมทรัพย์สินทางปัญญา ได้ขึ้นทะเบียนสิ่งบ่งชี้ทางภูมิศาสตร์ (GI) “ไข่ครอบสงขลา” เป็นสินค้า GI ตัวใหม่ของไทย ปัจจุบันไทย มีสินค้า GI ที่ประกาศขึ้นทะเบียนแล้ว 177 สินค้า ครอบคลุม 77 จังหวัดทั่วประเทศ สามารถสร้างมูลค่าทางการตลาดให้กับสินค้าชุมชนกว่า 48,000 ล้านบาท
ไข่ครอบสงขลา (Songkhla Steamed Egg Yolks หรือ Khai Khrop Songkhla) เป็นอาหารพื้นถิ่นที่ผลิตและแปรรูปในอําเภอสทิงพระ อําเภอกระแสสินธุ์ อําเภอระโนด และอําเภอสิงหนคร จังหวัดสงขลา ซึ่งเป็นวิธีการถนอมอาหารจากภูมิปัญญาท้องถิ่นของคนในพื้นที่ที่สืบทอดกันมานานกว่า 100 ปี โดยการนําไข่แดงจากไข่เป็ด 2 ใบ ใส่ลงในเปลือกไข่ 1 ใบ ที่ตัดแต่งขอบแล้ว นําไปนึ่ง จะมีสีแดงอมส้ม ผิวมันวาว โดดเด่นด้วยเนื้อสัมผัส3 ระดับ คือ เนื้อลาวา เนื้อยางมะตูม เนื้อดั้งเดิม มีรสชาติหวานและเค็มเล็กน้อย ไม่มีกลิ่นคาว
นางสาวรัชดา กล่าวด้วยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้ให้แนวทางการต่อยอดเพื่อนําไปสู่การเพิ่มรายได้อย่างเป็นรูปธรรม ทางกระทรวงพาณิชย์จะเข้าไปช่วยยกระดับสินค้า GI ที่ได้รับการขึ้นทะเบียน ด้วยการพัฒนาบรรจุภัณฑ์ เพื่อสร้างความเป็นสินค้าพรีเมียม จัดงานส่งเสริมการขายทั้งในและต่างประเทศ การจําหน่ายผ่านช่องทางออนไลน์บนแพลตฟอร์มต่างๆ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม Oxford Dictionaries บรรจุชื่อ pad thai (ผัดไทย) อาหารยอดนิยม ให้เป็นคำศัพท์สากลที่ทั่วโลกรู้จัก
วันเสาร์ที่ 18 มีนาคม 2566
โฆษกรัฐบาลเผย นายกฯ ปลื้ม Oxford Dictionaries บรรจุชื่อ pad thai (ผัดไทย) อาหารยอดนิยม ให้เป็นคําศัพท์สากลที่ทั่วโลกรู้จัก
สะท้อนอีกความสําเร็จ Soft Power อาหารไทย
วันนี้ (18 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยินดีอย่างยิ่งที่เว็บไซต์ Oxford Dictionaries บรรจุชื่อ pad thai (ผัดไทย) ให้เป็นคําศัพท์สากลที่ทั่วโลกรู้จัก สะท้อนอีกความสําเร็จในการผลักดัน Soft Power อาหารไทยของรัฐบาลที่ดําเนินการมาโดยตลอดอย่างต่อเนื่อง
โฆษกประจําสํานักนายกรัฐมนตรี เปิดเผยว่า ประเทศไทยมีชื่อเสียงในวัฒนธรรม Soft Power หลากหลายประเภท โดยเฉพาะอย่างยิ่งด้านอาหารเป็น Soft Power ที่สําคัญของไทย ทั้งนี้ ที่ผ่านมา อาหารไทยอย่าง “ผัดไทย” ได้รับความสนใจจากชาวต่างชาติอย่างต่อเนื่อง โดยเว็บไซต์ Oxford Dictionaries ได้บรรจุชื่อ “pad thai” (ผัดไทย) ให้เป็นคําศัพท์สากล ตั้งแต่ปี 2565 โดยระบุไว้ในหมวด C2 คือหมวดศัพท์ทั่วไปที่ถูกบัญญัติใช้เพื่อแสดงให้รู้ถึงแหล่งที่มาต้นกําเนิด หรือพื้นถิ่นของสิ่งนั้น และใช้เป็นชื่อสากล เหมือนกับคําว่า pizza, tacos, lasagna โดยที่ไม่ต้องพิมพ์ขึ้นต้นตัวพิมพ์ใหญ่แบบชื่อเฉพาะ โดยหากพิมพ์ภาษาอังกฤษตัวเล็กว่า pad thai จะพบกับความหมายว่า เป็นอาหารจากประเทศไทย ซึ่งเป็นชนิดเส้นที่ทํามาจากข้าว เครื่องปรุง ไข่ ผัก และเนื้อสัตว์หรืออาหารทะเล
“นายกรัฐมนตรียินดีที่ ผัดไทย หนึ่งใน Soft Power ด้านอาหารที่มีชื่อเสียงของประเทศ ได้บรรจุชื่อในพจนานุกรม Oxford ให้เป็นชื่อสากลที่ทั่วโลกรู้จัก สะท้อนความสําเร็จในนโยบายของรัฐบาล ผลักดัน Soft Power อาหารไทยจนได้รับเสียงตอบรับที่ดี นอกจากนี้ รัฐบาลมุ่งส่งเสริมให้ผู้ประกอบการไทยวางยุทธศาสตร์เพิ่มมูลค่าทางเศรษฐกิจ ควบคู่ไปกับการกําหนดยุทธศาสตร์ของรัฐบาล ด้านการท่องเที่ยวเชิงอาหาร (Gastronomic Tourism) ให้มีจุดเด่น เพิ่มกิจกรรมให้เป็นที่สนใจ ช่วยดึงดูดนักท่องเที่ยวทั้งชาวไทย และชาวต่างประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-ผู้ตรวจฯ ภาสกร ลงพื้นที่ชัยนาท ตรวจราชการรอบ 1 พร้อมจับมือเครือข่ายร่วมขับเคลื่อนอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน
วันเสาร์ที่ 18 มีนาคม 2566
18/03/2566
ผู้ตรวจฯ ภาสกร ลงพื้นที่ชัยนาท ตรวจราชการรอบ 1 พร้อมจับมือเครือข่ายร่วมขับเคลื่อนอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน
ผู้ตรวจฯ ภาสกร ลงพื้นที่ชัยนาท ตรวจราชการรอบ 1 พร้อมจับมือเครือข่ายร่วมขับเคลื่อนอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ภายใต้หลัก"อุตสาหกรรมดี ชุมชนดี หน่วยงานดี" สู่ความสําเร็จ 4 มิติ
เมื่อวันที่ 16 มีนาคม 2566 เวลา 13.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงาน เขตตรวจราชการที่ 1 ภาคกลางตอนบน ณ สํานักงานอุตสาหกรรมจังหวัดชัยนาท โดยนายอนุสร ภู่พงศ์สกุล อุตสาหกรรมจังหวัดชัยนาท และคณะเจ้าหน้าที่ร่วมประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ได้รับทราบผลการดําเนินงานปัญหาอุปสรรคต่าง ๆ ซึ่งจังหวัดชัยนาทเป็นจังหวัดที่มีภาคการผลิตเกษตรกรรมเป็นส่วนใหญ่ เช่น ข้าว อ้อย อุตสาหกรรมหลักเป็นโรงสีข้าว เครื่องดื่มเบียร์ สุราผสม  และเน้นให้มีการตรวจกํากับโรงงานเหมืองแร่ให้เป็นไปตามกฎหมาย การส่งเสริม GI ให้ได้ 100% การแก้ไขปัญหาผังเมืองให้สามารถตั้งโรงงานบางประเภทได้มากขึ้นซึ่งอยู่ระหว่างการพิจารณาของคณะกรรมการของกรมโยธาธิการและผังเมือง การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานแปรรูปสินค้าเกษตรอุตสาหกรรม  มอก.เอสด้านบริการท่องเที่ยวเกษตรและร้านกาแฟ
นอกจากนี้ยังได้ร่วมหารือกับเครือข่ายในพื้นที่ อาทิ สภาอุตสาหกรรม สภาหอการค้า  SMEs D Bank สาขาชัยนาท เครือข่ายอุตสาหกรรมรักษ์สิ่งแวดล้อม และผู้แทน คพอ. จังหวัด เพื่อรับฟังทิศทางการพัฒนาเศรษฐกิจและอุตสาหกรรมของจังหวัดจากภาคเอกชน ภาคประชาชน ซึ่งจังหวัดมีนโยบายผลักดันการพัฒนาเกษตรอินทรีย์ โดยมี บริษัท ประชารัฐรักสามัคคีชัยนาท (วิสาหกิจเพื่อสังคม) จํากัด เป็นกลไกขับเคลื่อนภาคธุรกิจอุตสาหกรรมให้เป็นไปตามเป้าหมาย การผลักดันเพิ่มพื้นที่ปลูกมันสําปะหลังแบบรับประกันราคาส่งเข้าโรงงานเอทานอลในจังหวัดชัยนาท ทดแทนการรับซื้อวัตถุดิบจากพื้นที่อื่น เป็นการเพิ่มรายได้ให้เกษตรกรในพื้นที่ ส่วนด้านปัญหาการขาดแคลนแรงงานจะมีการปรับเปลี่ยนโดยใช้ระบบ IT เข้ามาใช้ในภาคการผลิตเกษตรอุตสาหกรรมให้มากขึ้น เป็นต้น ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลัก "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) การส่งเสริมในลักษณะของ Focus Group ให้ตรงกับศักยภาพและบริบทของจังหวัด  เชื่อมโยงการเข้าถึงแหล่งทุนของกองทุนฯ หรือ การให้คําปรึกษาช่วยเหลือของ SMEs D Bank ให้ผู้ประกอบการธุรกิจเป้าหมายได้รับประโยชน์อย่างเต็มที่และยั่งยืน ทั้งนี้ ผู้ตรวจฯ ได้ให้กําลังใจและขอบคุณเจ้าหน้าที่และเครือข่ายทุกภาคส่วนที่มาร่วมต้อนรับและให้ข้อมูล ตลอดจนการได้ช่วยกันนํานโยบายกระทรวงอุตสาหกรรมไปสู่การปฏิบัติเป็นรูปธรรมปั้นอุตสาหกรรมคู่ชุมชนต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมลงพื้นที่ จ.ภูเก็ต 19 มี.ค.นี้ ติดตามความพร้อมการเป็นเจ้าภาพงาน Expo 2028 Phuket Thailand ตรวจติดตามการใช้พื้นที่ป่าชายเลนโครงการ “ป่าในเมือง”
วันเสาร์ที่ 18 มีนาคม 2566
18/03/2566
​โฆษกรัฐบาลเผย นายกฯ เตรียมลงพื้นที่ จ.ภูเก็ต 19 มี.ค.นี้ ติดตามความพร้อมการเป็นเจ้าภาพงาน Expo 2028 Phuket Thailand ตรวจติดตามการใช้พื้นที่ป่าชายเลนโครงการ “ป่าในเมือง”
​โฆษกรัฐบาลเผย นายกฯ เตรียมลงพื้นที่ จ.ภูเก็ต 19 มี.ค.นี้ ติดตามความพร้อมการเป็นเจ้าภาพงาน Expo 2028 Phuket Thailand ตรวจติดตามการใช้พื้นที่ป่าชายเลนโครงการ “ป่าในเมือง” รับฟังการนําเสนอวิสัยทัศน์ “อันดามันพร้อม” และมอบทิศทางอนาคตอันดามัน
วันที่ 18 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน นายธนกร วังบุญคงชนะ รัฐมนตรีประจําสํานักนายกรัฐมนตรี นายพีระพันธุ์ สาลีรัฐวิภาค เลขาธิการนายกรัฐมนตรี และคณะ จะเดินทางไปตรวจติดตามงานตามนโยบายของรัฐบาล ณ จังหวัดภูเก็ต ในวันอาทิตย์ที่ 19 มีนาคม 2566 โดยมีกําหนดการ ดังนี้
เวลาประมาณ 09.00 น. นายกรัฐมนตรีและคณะ ออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานนานาชาติภูเก็ต ตําบลไม้ขาว อําเภอถลาง จังหวัดภูเก็ต โดยเครื่องบินของกองทัพอากาศ เมื่อเดินทางถึงท่าอากาศยานนานาชาติภูเก็ต นายกรัฐมนตรีจะตรวจติดตามความพร้อมการเตรียมการของประเทศไทยในการเสนอตัวเป็นเจ้าภาพงาน Expo 2028 Phuket Thailand ณ ห้องประชุมท่าอากาศยานภูเก็ต จากนั้น นายกรัฐมนตรีเดินทางไปยังพื้นที่จัดงาน Expo 2028 Phuket Thailand เพื่อตรวจความพร้อมการเตรียมสถานที่จัดงาน ณ ตําบลไม้ขาว อําเภอถลาง จังหวัดภูเก็ต
ช่วงบ่าย เวลาประมาณ 13:30 น. นายกรัฐมนตรีตรวจติดตามการใช้พื้นที่ป่าชายเลนภายใต้โครงการ “ป่าในเมือง” ณ ชุมชนบ้านกิ่งแก้ว เทศบาลตําบลรัษฎา อําเภอเมืองภูเก็ต ซึ่งเป็นศูนย์เรียนรู้และเส้นทางเดินศึกษาธรรมชาติระบบนิเวศป่าชายเลน เพื่อสนับสนุนการท่องเที่ยวเชิงอนุรักษ์ ต่อจากนั้น นายกรัฐมนตรีเดินทางไปยังมหาวิทยาลัยราชภัฏภูเก็ต ตําบลรัษฎา อําเภอเมืองภูเก็ต เพื่อรับฟังการนําเสนอวิสัยทัศน์ เรื่อง “อันดามันพร้อม” ซึ่งนายกรัฐมนตรีจะกล่าวแสดงทรรศนะและมอบทิศทางอนาคตอันดามัน โดยนายกรัฐมนตรีและคณะ จะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.10 น. ทั้งนี้ กําหนดการอาจมีการเปลี่ยนแปลงตามความเหมาะสม
“รัฐบาลมุ่งส่งเสริมพัฒนาการท่องเที่ยวของจังหวัดภูเก็ตให้เป็นหนึ่งในเมืองท่องเที่ยวแห่งความสุข ยั่งยืนและแบ่งปัน ตลอดระยะเวลาที่ผ่านมา รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้มีการพัฒนาโครงสร้างพื้นฐานและสิ่งอํานวยความสะดวกให้มีความพร้อม มีคุณภาพ มีมาตรฐาน และเชื่อมโยงอย่างเป็นระบบ พร้อมพัฒนาขีดความสามารถในการแข่งขันของชุมชน โดยเปิดโอกาสให้พื้นที่เข้ามามีส่วนร่วมและได้รับประโยชน์จากการพัฒนาด้วยการบริหารจัดการอย่างยั่งยืน เป็นมิตรกับสิ่งแวดล้อมและมีความสมดุล เพื่อร่วมขับเคลื่อนการพัฒนาไปในทิศทางเดียวกัน และเกิดประโยชน์กับประชาชนให้มากที่สุด นอกจากนี้ วัฒนธรรมประเพณีและสถาปัตยกรรมที่มีความโดดเด่นเป็นอัตลักษณ์ของจังหวัดภูเก็ต ยังเป็นเสน่ห์ของชุมชน ที่ดึงดูดนักท่องเที่ยวทั้งชาวไทยและต่างชาติ ช่วยสร้างรายได้ให้คนในพื้นที่และกระตุ้นเศรษฐกิจของประเทศโดยรวมอีกด้วย” นายอนุชา กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเปิดเผยความคืบหน้าการใช้สิทธิเบิกจ่ายตรงผ่านแอปพลิเคชันเป๋าตัง
วันจันทร์ที่ 27 มีนาคม 2566
​โฆษกรัฐบาลเปิดเผยความคืบหน้าการใช้สิทธิเบิกจ่ายตรงผ่านแอปพลิเคชันเป๋าตัง
สําหรับการเข้ารับการรักษาพยาบาลที่สถานพยาบาล
วันนี้ (27 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงความคืบหน้าการใช้สิทธิเบิกจ่ายตรงผ่านแอปพลิเคชันเป๋าตัง สําหรับการเข้ารับการรักษาพยาบาลที่สถานพยาบาล (Onsite) ซึ่งได้รับความสนใจ และการประสานงานจากสถานพยาบาลจํานวนหลายแห่งในการขอเข้าร่วมโครงการ โดยกรมบัญชีกลางคาดว่าภายในไตรมาส 2 ของปีงบประมาณ พ.ศ. 2566 จะมีสถานพยาบาลที่เข้าร่วมโครงการ และพร้อมให้บริการเพิ่มอีกจํานวน 2 แห่ง
โฆษกประจําสํานักนายกรัฐมนตรีกล่าวว่า ตั้งแต่วันที่ 7 ธันวาคม 2565 กรมบัญชีกลางได้อํานวยความสะดวกและเพิ่มการเข้าถึงการใช้สิทธิเบิกจ่ายตรงให้แก่ผู้มีสิทธิและบุคคลในครอบครัว ผ่านการเพิ่มช่องทางการใช้สิทธิเบิกจ่ายตรงเงินสวัสดิการเกี่ยวกับการรักษาพยาบาลประเภทผู้ป่วยนอก ผ่านกระเป๋าสุขภาพบนแอปพลิเคชันเป๋าตัง สําหรับการเข้ารับการรักษาพยาบาลที่สถานพยาบาล ซึ่งได้นําร่องกับสถานพยาบาลของทางราชการแล้วจํานวน 7 แห่ง ได้แก่ 1) โรงพยาบาลวชิรพยาบาล คณะแพทยศาสตร์วชิรพยาบาล มหาวิทยาลัยนวมินทราธิราช 2) โรงพยาบาลมหาราชนครเชียงใหม่ 3) สถาบันมะเร็งแห่งชาติ 4) โรงพยาบาลสมเด็จพระปิ่นเกล้า กรมแพทย์ทหารเรือ 5) โรงพยาบาลศูนย์การแพทย์มหาวิทยาลัยวลัยลักษณ์ 6) โรงพยาบาลสระบุรี และ 7) โรงพยาบาลวชิระภูเก็ต
ทั้งนี้ จากข้อมูลจากกรมบัญชีกลางพบว่า ตั้งแต่เริ่มโครงการจนถึงวันที่ 28 กุมภาพันธ์ 2566 มีมูลค่าการใช้สิทธิรวมเป็นเงินจํานวนทั้งสิ้น 7,054,809 บาท ดังนี้ 1) โรงพยาบาลมหาราชนครเชียงใหม่ มีมูลค่าการใช้สิทธิเป็นเงินจํานวน 6,032,744.50 บาท 2) โรงพยาบาลสมเด็จพระปิ่นเกล้า มูลค่าการใช้สิทธิเป็นเงินจํานวน 669,891.50 บาท 3) โรงพยาบาลวชิรพยาบาล คณะแพทยศาสตร์วชิรพยาบาล มหาวิทยาลัยนวมินทราธิราช มูลค่าการใช้สิทธิเป็นเงินจํานวน 236,956.50 บาท 4) สถาบันมะเร็งแห่งชาติ มูลค่าการใช้สิทธิเป็นเงินจํานวน 41,196.50 บาท 5) โรงพยาบาลศูนย์การแพทย์มหาวิทยาลัยวลัยลักษณ์ มูลค่าการใช้สิทธิเป็นเงินจํานวน 57,072 บาท 6) โรงพยาบาลสระบุรี มูลค่าการใช้สิทธิเป็นเงินจํานวน 5,118.50 บาท และ 7) โรงพยาบาลวชิระภูเก็ต มูลค่าการใช้สิทธิเป็นเงินจํานวน 11,829.50 บาท
“โครงการพัฒนาระบบเบิกจ่ายนี้เป็นความพยายามของรัฐบาล เพื่ออํานวยความสะดวก และลดการรอคิวการทําธุรกรรม ณ จุดชําระเงินของสถานพยาบาล โดยได้นําร่องกับสถานพยาบาลตั้งแต่ วันที่ 7 ธันวาคม 2565 และคาดว่าจะขยายโครงการให้ครอบคลุมกับสถานพยาบาลมากยิ่งขึ้น รวมถึงพัฒนาระบบให้การเบิกจ่ายผ่านแอปพลิเคชันเป็นไปอย่างมีประสิทธิภาพ สอดคล้องกับนโยบายรัฐบาลดิจิทัลที่มุ่งเน้นให้ประชาชนได้ผลประโยชน์จากการใช้เทคโนโลยีดิจิทัลอย่างเต็มศักยภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-โอกาสทอง! ก.แรงงาน ส่งแรงงานไทยบินลัดฟ้าทำงาน “ภาคเกษตร โครงการ TIC” รัฐอิสราเอลแล้ว 1,513 คน ปชช. สนใจไปทำงานต่างประเทศ ติดตามข่าวสารได้ที่ www.doe.go.th/overseas
วันจันทร์ที่ 27 มีนาคม 2566
โอกาสทอง! ก.แรงงาน ส่งแรงงานไทยบินลัดฟ้าทํางาน “ภาคเกษตร โครงการ TIC” รัฐอิสราเอลแล้ว 1,513 คน ปชช. สนใจไปทํางานต่างประเทศ ติดตามข่าวสารได้ที่ www.doe.go.th/overseas
.....
ในปี 66 กระทรวงแรงงานมีโควตาจัดส่งแรงงานไทยไปทํางานภาคเกษตรรัฐอิสราเอล จํานวน 6,500 คน และตั้งแต่ 10 ม.ค. – 20 มี.ค. 66 ได้จัดส่งแรงงานไทยแล้ว 1,513 คน แบ่งเป็นเพศชาย จํานวน 1,480 คน เพศหญิง จํานวน 33 คน
.
โดยแรงงานทั้งหมดเป็นผู้ที่ “ผ่านการอบรมคนหางานก่อนการเดินทางไปทํางานในต่างประเทศ” และเมื่อไปทํางานจะได้รับเงินเดือนขั้นต่ําก่อนหักภาษีเดือนละ 5,300 เชคเกล หรือประมาณ 50,000 บาท (ขึ้นอยู่กับอัตราแลกเปลี่ยน) หากทํางานจนครบสัญญาจ้างงานสูงสุด 5 ปี 3 เดือน จะมีรายได้มากกว่า 3 ล้านบาท/คน
.
ทั้งนี้ การจ้างแรงงานไทยทํางานชั่วคราวในภาคเกษตรในรัฐอิสราเอลนั้น ดําเนินการภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers : TIC)”
.
นอกจากนี้ หน่วยงานที่เกี่ยวข้องยังได้หารือเรื่องการขยายตลาดแรงงานภาคอุตสาหกรรมในอนาคต เพื่อให้แรงงานไทยได้ “วีซ่าอุตสาหกรรม (Industrial Visa)” นอกเหนือจากภาคเกษตร เนื่องจากนายจ้างอิสราเอลมีความต้องการ ‘ช่างเชื่อม’ เป็นจํานวนมาก
.
ผู้สนใจไปทํางานต่างประเทศสามารถติดตามข่าวสาร/สอบถามเพิ่มเติม :
.
• เว็บไซต์doe.go.th/overseas
• สํานักงานจัดหางานจังหวัดทุกจังหวัด
• สํานักงานจัดหางานกรุงเทพมหานครพื้นที่ 1-10
• สายด่วนกระทรวงแรงงาน โทร.1506 กด 2 กรมการจัดหางาน
• สายด่วนกรมการจัดหางาน โทร. 1694
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ขอความร่วมมือเกษตรกร 13 จังหวัด “งดทำนาปรัง รอบ 2” ลดเสี่ยงข้าวขาดน้ำ หนุนปลูกพืชใช้น้ำน้อยแทน
วันจันทร์ที่ 27 มีนาคม 2566
ขอความร่วมมือเกษตรกร 13 จังหวัด “งดทํานาปรัง รอบ 2” ลดเสี่ยงข้าวขาดน้ํา หนุนปลูกพืชใช้น้ําน้อยแทน
.....
กระทรวงเกษตรและสหกรณ์ มีนโยบายส่งเสริมการปลูกข้าวปีละไม่เกิน 2 รอบ คือ ปลูกข้าวนาปี (1 พ.ค. – 31 ต.ค.) และการปลูกข้าวนาปรัง (1 พ.ย. – 30 เม.ย.) หากมีการปลูกข้าวอีกจะเป็นนาปรังรอบที่ 2 (1 มี.ค. – 30 เม.ย.) ซึ่งจะเป็นการปลูกข้าวเป็นรอบที่ 3 ของปี
.
กรมส่งเสริมการเกษตร เผยข้อมูลสถานการณ์การเพาะปลูกพืชฤดูแล้ง (ณ วันที่ 15 มี.ค. 66) ในส่วนของการเพาะปลูกข้าวรอบที่ 2 พบว่า
.
มีการเพาะปลูกข้าวรอบที่ 2 จํานวน 12.23 ล้านไร่ คิดเป็นร้อยละ 90 ของแผนการปลูกข้าว โดยแบ่งเป็น ในเขตชลประทาน 9.61 ล้านไร่, นอกเขตชลประทาน 2.62 ล้านไร่ เก็บเกี่ยวแล้ว 1.97 ล้านไร่ และเกษตรกรจะทยอยเก็บเกี่ยวอย่างต่อเนื่อง โดยเฉพาะอย่างยิ่งพื้นที่ลุ่มเจ้าพระยา ดังนั้น
.
หากเกษตรกรเพาะปลูกข้าวนาปรังรอบที่ 2 ต่อเนื่องทันที จะส่งผลกระทบต่อการใช้น้ําของข้าวที่อยู่ระหว่างการเพาะปลูก รวมทั้งกระทบต่อปริมาณน้ําต้นทุนของลุ่มเจ้าพระยา จากเหตุผลดังกล่าวนั้น
.
จึงขอความร่วมมือเกษตรกร 13 จังหวัด ได้แก่ ระยอง ชลบุรี นครสวรรค์ พิจิตร ชัยนาท นนทบุรี ปทุมธานี พระนครศรีอยุธยา สิงห์บุรี ฉะเชิงเทรา นครปฐม สมุทรสาคร และสุพรรณบุรี “งดทํานาปรังรอบ 2” เพื่อรักษาระดับน้ําเหนือเขื่อนเจ้าพระยาและระบบชลประทาน ลดความเสี่ยงที่จะขาดแคลนน้ํา เนื่องจากไม่มีน้ําต้นทุนเพียงพอ
.
สําหรับ “การพักนา” ไม่ปลูกข้าวอย่างต่อเนื่อง มีประโยชน์และผลดีหลายด้าน :
.
> ลดความเสี่ยงที่จะขาดทุนเนื่องจากต้นข้าวยืนต้นตายเพราะขาดน้ํา
> ลดปัญหาการขาดแคลนน้ําในภาพรวมของประเทศ
> เป็นการพักดินเพื่อลดปัญหาการสะสมของโรคและแมลงศัตรูข้าว
.
โดยเกษตรกรสามารถปลูกพืชปุ๋ยสดแทน เพื่อปรับปรุงดินให้ดีขึ้น เช่น ปอเทือง ถั่วพร้า ถั่วพุ่ม โสนอัฟริกัน ถั่วเขียว หรือพืชตระกูลถั่วต่าง ๆ ซึ่งสามารถช่วยลดต้นทุนการผลิตด้านการใช้ปุ๋ยในฤดูกาลผลิตถัดไปได้
.
กรณีเกษตรกร “มีแหล่งน้ําของตนเองหรือแหล่งน้ําอื่น ๆ” ที่ประเมินแล้วว่าเพียงพอต่อการปลูกพืชใช้น้ําน้อย เกษตรกรสามารถเลือกปลูกพืชที่มีตลาดรองรับในพื้นที่ :
.
> กลุ่มพืชไร่ เช่น ข้าวโพดเลี้ยงสัตว์ ถั่วเขียว ถั่วเหลือง ถั่วเหลืองฝักสด และถั่วลิสง
> กลุ่มพืชสมุนไพร เช่น อัญชัน ตะไคร้ กลุ่มไม้ดอกไม้ประดับ เช่น ดาวเรืองตัดดอก และอโกลนีมา
> กลุ่มพืชผัก เช่น ตระกูลกะหล่ํา ตระกูลแตง ตระกูลถั่ว ตระกูลมะเขือ ผักกินใบ พืชหัว กระเจี๊ยบเขียว ข้าวโพดฝักสด และเห็ด
.
สําหรับเกษตรกรที่ต้องการคําแนะนําเพิ่มเติม สามารถสอบถามได้ที่ สํานักงานเกษตรอําเภอและสํานักงานเกษตรจังหวัดใกล้บ้าน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตรียมพร้อม “หัวจ่ายน้ำดับเพลิง” ทั่วประเทศ รองรับเหตุอัคคีภัย ปชช. พบเห็นหัวจ่ายน้ำดับเพลิงชำรุด-เสียหาย แจ้ง PWA Contact Center 1662 (24 ชั่วโมง)
วันจันทร์ที่ 27 มีนาคม 2566
เตรียมพร้อม “หัวจ่ายน้ําดับเพลิง” ทั่วประเทศ รองรับเหตุอัคคีภัย ปชช. พบเห็นหัวจ่ายน้ําดับเพลิงชํารุด-เสียหาย แจ้ง PWA Contact Center 1662 (24 ชั่วโมง)
.....
ในช่วงฤดูร้อนสภาพอากาศแห้งและร้อนจัดอาจเป็นสาเหตุให้เกิดอัคคีภัยได้ ดังนั้น การประปาส่วนภูมิภาค (กปภ.) ได้ดําเนินการตรวจและทดสอบการทํางานของหัวจ่ายน้ําดับเพลิง (Fire hydrant) ให้อยู่ในสภาพสมบูรณ์ และพร้อมให้ความช่วยเหลือประชาชนหากเกิดอัคคีภัยได้ทันทีตลอด 24 ชั่วโมง
.
ทั้งนี้ ขอความร่วมมือประชาชนไม่นําสิ่งของมาวาง สร้างสิ่งปลูกสร้างหรือจอดรถกีดขวางหัวจ่ายน้ําดับเพลิง และหากพบเห็นหัวจ่ายน้ําดับเพลิงชํารุดหรือเสียหาย สามารถแจ้งรายละเอียดเพื่อดําเนินการซ่อมแซมให้ใช้งานได้ตามปกติ ได้ที่
.
• กปภ.สาขาในพื้นที่
• PWA Contact Center 1662 ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ประชุมคณะกรรมการส่งเสริมปราชญ์เกษตรของแผ่นดิน ครั้งที่ 1/2566
วันจันทร์ที่ 27 มีนาคม 2566
กระทรวงเกษตรและสหกรณ์ ประชุมคณะกรรมการส่งเสริมปราชญ์เกษตรของแผ่นดิน ครั้งที่ 1/2566
กระทรวงเกษตรและสหกรณ์ ประชุมคณะกรรมการส่งเสริมปราชญ์เกษตรของแผ่นดิน ครั้งที่ 1/2566
วันจันทร์ที่ 27 มีนาคม 2566 เวลา 09.30 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นประธานการประชุมคณะกรรมการส่งเสริมปราชญ์เกษตรของแผ่นดิน ครั้งที่ 1/2566 ณ ห้องประชุม 134-135 กระทรวงเกษตรและสหกรณ์ เพื่อพิจารณาแต่งตั้งผู้มีคุณสมบัติเหมาะสมให้เป็นปราชญ์เกษตรของแผ่นดิน ประจําปี พ.ศ. 2566
กระทรวงเกษตรและสหกรณ์ได้ดําเนินกระบวนการสรรหาบุคคลเพื่อแต่งตั้งให้เป็นปราชญ์เกษตรของแผ่นดินในสาขาต่างๆ ประกอบด้วย สาขาปราชญ์เกษตรผู้ทรงภูมิปัญญาและมีคุณูปการต่อภาคการเกษตรไทย สาขาปราชญ์เกษตรเศรษฐกิจพอเพียง สาขาปราชญ์เกษตรดีเด่น และสาขาปราชญ์เกษตรผู้นําชุมชนและเครือข่าย โดยบุคคลผู้ผ่านการสรรหาและได้รับการแต่งตั้งให้เป็นปราชญ์เกษตรของแผ่นดินในแต่ละสาขา จะได้รับพระราชทานโล่รางวัลและเงินทุนเกียรติยศจากกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-SME D Bank จับมือพันธมิตร ติดปีกเอสเอ็มอีลุยตะวันออกกลาง ห้ามพลาด! “เจาะโอกาสใหม่ของสินค้าไทยในตลาดอาหรับ” วันที่ 4 เม.ย. นี้
วันจันทร์ที่ 27 มีนาคม 2566
27/03/2566
SME D Bank จับมือพันธมิตร ติดปีกเอสเอ็มอีลุยตะวันออกกลาง ห้ามพลาด! “เจาะโอกาสใหม่ของสินค้าไทยในตลาดอาหรับ” วันที่ 4 เม.ย. นี้
SME D Bank ร่วมกับ ISMED และ AMEE จัดงานสัมมนา  “เจาะโอกาสใหม่ของสินค้าไทยในตลาดอาหรับ”  ในวันอังคารที่ 4 เมษายน 2566 เวลา 13.00 -16.30 น. ณ ห้องแก้ววิเชียร ชั้น 11  อาคาร SME D Bank Tower สํานักงานใหญ่ (BTS อารีย์ ทางออกที่ 2)
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับ สถาบันพัฒนาวิสาหกิจขนาดกลางและขนาดย่อม (ISMED) และสมาคมการค้าผู้ส่งออกเอเชียและตะวันออกกลาง(AMEE) ขอเชิญผู้ประกอบการเอสเอ็มอี คว้าโอกาสครั้งสําคัญที่จะขยายตลาดใหม่ พาสินค้าส่งออกไปยังกลุ่มประเทศตะวันออกกลาง ซึ่งมีกําลังซื้อมหาศาล รับรู้ข้อมูลที่สําคัญ และจําเป็นได้ในงานสัมมนา “เจาะโอกาสใหม่ของสินค้าไทยในตลาดอาหรับ” ในวันอังคารที่ 4 เมษายน 2566 เวลา 13.00 -16.30 น. ณ ห้องแก้ววิเชียร ชั้น 11 อาคาร SME D Bank Tower สํานักงานใหญ่ (BTS อารีย์ ทางออกที่ 2)
ในงานพบการสัมมนาหัวข้อน่าสนใจต่าง ๆ เช่น “เจาะลึกซาอุดีอาระเบีย โอกาสใหม่ของเอสเอ็มอีไทย” โดย นายดามพ์ บุญธรรมเอกอัครราชทูต สถานเอกอัครราชทูต ณ กรุงริยาด ราชอาณาจักรซาอุดีอาระเบีย , “รู้รอบการค้าตลาดอาหรับ” โดยนายปณต บุณยะโหตระ อดีตผู้อํานวยการ สํานักงานส่งเสริมการค้าระหว่างประเทศ ณ เมืองดูไบ กรมส่งเสริมการค้าระหว่างประเทศ กระทรวงพาณิชย์ และ “เปิดตลาดสินค้าไทย สู่ขุมทรัพย์ซาอุฯและอาหรับ GCC” โดยนายอัครวุฒิ ตั้งศิริกุศลวงศ์ ประธานกรรมการบริหาร เวก้า กรุ๊ป นอกจากนั้น ยังมีบริการพาเข้าถึงเงินทุนจาก SME D Bank พร้อมผู้เชี่ยวชาญพิเศษให้คําแนะนําปรึกษาเปิดสินค้าไทยในตลาดอาหรับ ที่สําคัญ ผู้เข้าร่วม สามารถนําสินค้าที่ต้องการส่งออก มาขอรับคําปรึกษาเพื่อทําตลาดได้ทันที
ฟรี!!! ด่วน รับจํานวนจํากัด ลงทะเบียนเข้าร่วมผ่านออนไลน์ คลิก https://forms.gle/NPaHemne17CD9zeEA หรือ สแกน QR Code ที่โปสเตอร์ประชาสัมพันธ์ สอบถามรายละเอียด โทร.062-893-9286, 081-899-6126 , 090-945-8204
รัฐบาลไทย-ข่าวทำเนียบรัฐบาล-​รองปลัด.กษ.เป็นประธานการประชุมคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 1/2566
วันจันทร์ที่ 27 มีนาคม 2566
​รองปลัด.กษ.เป็นประธานการประชุมคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 1/2566
​รองปลัด.กษ.เป็นประธานการประชุมคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 1/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ ครั้งที่ 1/2566 พร้อมด้วย เจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ และ ผ่านระบบออนไลน์ (Zoom Meeting) วันที่ 27 มีนาคม 2566 สําหรับการประชุมในวันนี้พิจารณาประเด็นหารือ ดังนี้ 1) การให้ข้อคิดเห็นต่อการจัดทํา National pathway for food and agriculture systems transformation และ 2) การปรับปรุงรายละเอียดองค์ประกอบคณะกรรมการประสานงานกับองค์การอาหารและเกษตรแห่งสหประชาชาติและการเกษตรต่างประเทศ
รัฐบาลไทย-ข่าวทำเนียบรัฐบาล-สดช. จัดฝึกอบรมการพัฒนาเว็บไซต์ที่ทุกคนเข้าถึงได้ (Web Accessibility)
วันจันทร์ที่ 27 มีนาคม 2566
สดช. จัดฝึกอบรมการพัฒนาเว็บไซต์ที่ทุกคนเข้าถึงได้ (Web Accessibility)
สดช. จัดฝึกอบรมการพัฒนาเว็บไซต์ที่ทุกคนเข้าถึงได้ (Web Accessibility)
วันนี้ (27 มีนาคม 2566) – ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดการฝึกอบรมให้ความรู้เพื่อเพิ่มพูนทักษะให้บุคลากรภาครัฐและเอกชนที่ดูแลการพัฒนาเทคโนโลยี เพื่อการพัฒนาเว็บไซต์หน่วยงานตามแนวทางการพัฒนาเว็บไซต์ที่ทุกคนเข้าถึงได้ (Web Content Accessibility Guidelines) ภายใต้โครงการส่งเสริมและสนับสนุนการพัฒนาเว็บไซต์ที่ทุกคนเข้าถึงได้ (Web Accessibility) ประจําปี 2566 ซึ่งจัดโดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) โดยมีนายภุชพงค์ โนดไธสง เลขาธิการ สดช. ให้การต้อนรับ ณ โรงแรมเดอะบาซ่าโฮเทล กรุงเทพฯ
____________________